OpenLLM-France/wikimedia huggingface dataset:
# Abu-Ishaq Muhàmmad al-Iskafí

Abu-Ishaq Muhàmmad ibn Àhmad al-Iskafí al-Kararití, més conegut simplement com a Abu-Ishaq Muhàmmad al-Iskafí fou un visir abbàssida. La seva nisba assenyala que era originari d'Iskaf a Iraq. És esmentat a partir del 932 quan tenia un càrrec menor a Bagdad. L'abril del 935 fou detingut junt amb el seu superior, el prefecte de policia, i condemnat a pagar una forta multa. El califa al-Muttaqí el va nomenar visir el juliol del 941, però abans d'un mes fou destituït per ordre del gran emir Kurankidj; caigut aquest i sota Ibn Ràïq, va retornar al càrrec, però fou detingut (setembre del 941); quan Nàssir-ad-Dawla va esdevenir gran emir, al-Iskafi va tornar a ser visir (juny del 942) però fou destituït al cap d'uns vuit mesos (març del 943) i condemnat a pagar una multa per les denúncies d'uns agents dels baridites de Bàssora. Més tard fou secretari de Sayf-ad-Dawla a Alep, retornant més tard a Bagdad on va morir el 968.

## Bibliografia

Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Emilia Cercenado Mansilla

Emilia Cercenado Mansilla és una científica espanyola especialista en Microbiologia i Parasitologia al departament de Microbiologia i Malalties Infeccioses de l'Hospital General Universitari Gregorio Marañón (Madrid). És professora associada de Microbiologia en el Departament de Medicina de la Universitat Complutense de Madrid.

## Trajectòria acadèmica

Es va llicenciar en Farmàcia per la Universitat Complutense de Madrid en 1982. Després, va realitzar la residència en l'especialitat de Microbiologia Clínica i Parasitologia a l'Hospital Universitari Ramón y Cajal entre els anys 1983 i 1985. En 1986 va realitzar una estada a la Universitat de Califòrnia (Los Angeles, Estats Units) on va adquirir experiència en el camp de la parasitologia clínica. Més tard va realitzar una altra estada a l'Hospital Deaconess de l'Escola de Medicina de la Universitat Harvard (Estats Units) on va estudiar l'epidemiologia molecular de la resistència a antimicrobians.

### Línies de recerca

Les seves línies de recerca s'han desenvolupat en el camp de la Microbiologia i la Parasitologia, incloent l'estudi clínic de malalties causades per microorganismes així com l'estudi de la resistència antimicrobiana.

### Publicacions

Durant la seua trajectòria professional ha publicat nombrosos articles en revistes tant nacionals com internacionals, i capítols de llibres especialitzats, així com ponències en congressos i seminaris de recerca.

## Mèrits

Va ser membre del Comité Español del Antibiograma (COESANT) de la Societat Espanyola de Malalties Infeccioses i Microbiologia Clínica (SEIMC).

## Referències

* ↑ «SERVICIO DE MICROBIOLOGÍA CLINICA.- HOSPITAL G.U. GREGORIO MARAÑÓN | Grupos de investigación - Universidad Complutense de Madrid». ucm.portalcientifico.es. [Consulta: 25 novembre 2020].
* ↑ «EMILIA CERCENADO MANSILLA - Universidad Complutense de Madrid». ucm.portalcientifico.es. Arxivat de l'original el 2020-11-01. [Consulta: 25 novembre 2020].
* ↑ «Europass - Emilia Cercenado Mansilla». [Consulta: 27 novembre 2020].
* ↑ «Emilia Cercenado Mansilla» (en castellà). Dialnet. [Consulta: 25 novembre 2020].
* ↑ «Scopus preview - Cercenado, Emilia - Author details - Scopus». www.scopus.com. [Consulta: 25 novembre 2020].
* ↑ «CoEsAnt». coesant-seimc.org. Arxivat de l'original el 2020-12-05. [Consulta: 25 novembre 2020].
# Guillem Colom i Ferrà

Guillem Colom i Ferrà (Sóller, Mallorca 1890—Palma, Mallorca, 1979) fou un poeta, traductor, assagista i dramaturg mallorquí.
Estudià humanitats i filosofia al Seminari de Mallorca. El 1917 es llicencià en lletres a Barcelona, i defensà la seva tesi doctoral Ramon Llull i els orígens de la literatura catalana a València el 1962. Es dedicà a l'ensenyament. Com a poeta va escriure molt sobre Mallorca, les seves tradicions i el seu paisatge, i va pertànyer a l'anomenada Escola Mallorquina. A més, va participar i col·laborar a diversos Jocs Florals, guanyant-hi diversos premis. Les seves memòries es titulen Entre el caliu i la cendra.

## Obra

* 1956 Pedrís al sol i altres poemes
* 1957 La terra al cor
* 1969 Primavera d'hivern
* 1970 La cendra dels talaiots
* 1970 Oda a Pol·lentia
* 1972 L'agonia del camp i oda a la ciutat
Obres presentades als Jocs Florals de Barcelona
* 1916 Blancaflor.
* 1916 Himne a la muntanya.
* 1919 i 1923 El Cant del Cims.
* 1926 Ressorgiment.
* 1926 Brindis de Tardor.
* 1926 Vagant per la costa.
* 1930 En la naixença del primer fill.
* 1931 Natalici.
* 1931 i 1932 L'amor triomfant.
* 1932 i 1933 Estances al fill nat
* 1932 i 1933 Cançons de la terra (Premi de l'Englantina d'or el 1933)
* 1933 La vida en flor
* 1934 Cançons de l'avior
* 1934 A Ramon Llull en el VII centenari de la seva naixença
* 1935 A la Mare de Déu de la Candelera (1r accèssit a la Viola d'or i d'argent)

## Premis

* 1956 Joan Alcover per La terra al cor

## Referències

* ↑ Arxiu Històric de la Ciutat de Barcelona. Fons 6B-Jocs Florals, Sèrie III-Pliques

## Enllaços externs

* «Guillem Colom i Ferrà». Associació d'Escriptors en Llengua Catalana.
* «Guillem Colom i Ferrà». Gran Enciclopèdia Catalana. Barcelona: Grup Enciclopèdia Catalana.
* LletrA. «Guillem Colom i Ferrà». Universitat Oberta de Catalunya i Institut Ramon Llull.
* ROSELL, Pere. Aproximació a Guillem Colom PDF
* "Guillem Colom y la primavera", al diari "Ultima Hora" (castellà)
# Ežerėlis

Ežerėlis ( escoltar (?·pàg.)) és una de les 103 ciutats de Lituània situada al comtat de Kaunas. És una ciutat situada a 25 km a l'oest de Kaunas.
Es tracta d'un nou assentament, ja que va començar a desenvolupar-se només a partir del 1918, quan una empresa d'excavacions de torba es va establir en el pantà Ezerelis. D'acord amb el cens de 1923, tenia 132 habitants. El 1959, la ciutat va arribar a 2200 habitants i es manté força estable des d'aleshores.

## Vegeu també

* Llista de ciutats de Lituània

## Referències

* ↑ Tarybų Lietuvos enciklopedija. Ežerėlis (en lituà). I. Vílnius, Lituània: Vyriausioji enciklopedijų redakcija. Jonas Zinkus, 1985–1988, p. 527. LCC 86232954.
# Heather Vandeven

Heather Vandeven va néixer a Hollywood, Califòrnia, el 6 de setembre de 1981.
Heather, és una actriu pornogràfica estatunidenca. Va ser triada noia Pet of the month el 2006 per la revista Penthouse, va esdevenir posteriorment la noia Pet of the year 2007. Després d'aconseguir el seu diploma a l'edat de 17 anys, Heather ha servit a l'Exèrcit dels Estats Units d'Amèrica durant dos anys i mig, en la qual treballava en el departament d'inspecció d'aliments. És llicenciada en pedagogia per la Universitat del sud d'Illinois i va estudiar un Master en Nutrició el 2006. És una de les estrelles de la sèrie de televisió Life on Top que narra les aventures eròtiques de 4 dones novaiorqueses.

## Referències

* ↑ «Heather Vandeven - Pet of the Year 2007 and Penthouse Pet of the Month January 2006» (en anglès). Penthouse. [Consulta: 23 novembre 2022].
* ↑ Victoria Zdrok. Dr. Z on Scoring: How to Pick Up, Seduce and Hook Up with Hot Women. Touchstone, 8 gener 2008, p. 10, 238, 248. ISBN 978-1-4165-6463-8 [Consulta: 2 maig 2013].
* ↑ Terrace, Vincent. Encyclopedia of Television Shows, 1925 through 2010 (en anglès). 2a ed.. McFarland, 2014, p. 603. ISBN 9780786486410.

## Enllaços externs

* Podcast interview at Adult DVD Talk
# Gymnocypris scleracanthus

Gymnocypris scleracanthus és una espècie de peix cipriniforme de la família dels ciprínids.

## Morfologia

Els mascles poden assolir els 31 cm de longitud total.

## Distribució geogràfica

Es troba a la Xina.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Wu, Y. i C. Wu, 1992. The fishes of the Qinghai-Xizang Plateau. Sichuan Publishing House of Science & Technology, Chengdu, Xina. 599 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhu, S.-Q., 1995. Synopsis of freshwater fishes of China. Jiangsu Science and Technology Publishing House i-v + 1-549.
# Dexter (Nova York)

Dexter és una població dels Estats Units a l'estat de Nova York. Segons el cens del 2000 tenia 1.120 habitants.

## Demografia

Segons el cens del 2000, Dexter tenia 1.120 habitants, 420 habitatges, i 299 famílies. La densitat de població era de 1.054,7 habitants/km².
Dels 420 habitatges en un 37,4% hi vivien nens de menys de 18 anys, en un 48,6% hi vivien parelles casades, en un 17,9% dones solteres, i en un 28,8% no eren unitats familiars. En el 24,8% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,1.
Per edats la població es repartia de la següent manera: un 28,8% tenia menys de 18 anys, un 8,5% entre 18 i 24, un 26,7% entre 25 i 44, un 20,5% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 74,4 homes.
La renda mediana per habitatge era de 33.482 $ i la renda mediana per família de 40.000 $. Els homes tenien una renda mediana de 36.875 $ mentre que les dones 19.706 $. La renda per capita de la població era de 17.138 $. Entorn del 14,2% de les famílies i el 14,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dexter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dexter». American Fact Finder. Oficina del Cens dels Estats Units, 12-01-2010.
# Emilia Cano i Camacho

Emilia Cano i Camacho (Cornellà de Llobregat, 4 de març de 1968) és una exmarxadora i política catalana.
Membre del Cornellà Atlètic, fou formada en marxa atlètica per Rafael Sánchez. Competí en campionats estatals a partir del 1983, essent campiona d'Espanya en 5 km (1985) i 10 km (1987 i 1991), i de 3 km marxa en pista coberta (1985, 1991). Internacional amb la selecció espanyola en vint-i-tres ocasions, disputà dos Campionats d'Europa (1990, 1994), dos Campionats del Món a l'aire lliure (1987, 1991) i dos de pista coberta (1987, 1991). També participà als Jocs Olímpics de Barcelona 92 en la prova de 10 km, finalitzant en la 22a posició. Es retirà de la competició esportiva 1998. Posteriorment, participà en la política local de Viladecans i sortí escollida com a independent de la candidatura del Partit dels Socialistes de Catalunya en les eleccions municipals de 2019. Exercí de regidora de Sanitat i Consum i foment de l'esport femení de l'Ajuntament de Viladecans entre 2019 i 2023.
Entre d'altres reconeixements, fou guardonada amb el Premi Dona i Esport de la Festa de l'Esport de l'Ajuntament de Cornellà.

## Palmarès

* Campionat d'Espanya en 5 km marxa: 1985
* Campionat d'Espanya en 10 km marxa: 1987, 1991
* Campionat d'Espanya de pista coberta en 3 km marxa: 1985, 1991

## Referències

* ↑ «Emilia Cano i Camacho». Enciclopèdia de l'esport català. Barcelona: Grup Enciclopèdia Catalana.
* ↑ «Cornellà Atlètic». Enciclopèdia de l'esport català. Barcelona: Grup Enciclopèdia Catalana.
* 1 2 Tardà, 2021, p. 94.

## Bibliografia

* Tardà, Joan. Gent de Cornellà de Llobregat. Cornellà de Llobregat: L'Avenç de Cornellà de Llobregat, 2021. ISBN 9788409303205.
# Guillem I de Montclús

Guillem I de Montclús va ser un noble català de la Baixa edat mitjana, baró de Montclús. Pertenyent al llinatge dels Montseny, va ser el primer en fer servir el cognom de Montclús.

## Orígens familiars

Era fill de Guillem Umbert III de Montseny i Ramona.
| 16. Guillem Umbert I de Montseny | 16. Guillem Umbert I de Montseny | 16. Guillem Umbert I de Montseny | 16. Guillem Umbert I de Montseny |
| 8. Guillem Umbert II de Montseny | 8. Guillem Umbert II de Montseny | 8. Guillem Umbert II de Montseny | 8. Guillem Umbert II de Montseny | | | |
| 17. Guillema | 17. Guillema | 17. Guillema | 17. Guillema |
| 4. Riembau I de Montseny | 4. Riembau I de Montseny | 4. Riembau I de Montseny | 4. Riembau I de Montseny | | | | | |
| | | | 9. Agnès | 9. Agnès | 9. Agnès | 9. Agnès | | |
| | | | | | | | 2. Guillem Umbert III de Montseny | 2. Guillem Umbert III de Montseny | 2. Guillem Umbert III de Montseny | 2. Guillem Umbert III de Montseny | | | | | | | |
| | | | | | | | | | | | 5. Sibil·la | 5. Sibil·la | 5. Sibil·la | 5. Sibil·la | | | |
| | | | | | | | | | | | | | | 1. Guillem I de Montclús | 1. Guillem I de Montclús | 1. Guillem I de Montclús | 1. Guillem I de Montclús |
| | | | | | | | | | | | | | | | | | | 3.Ramona | 3.Ramona | 3.Ramona | 3.Ramona |

## Núpcies i descendents

Va tenir dos fills:
* Guillem II de Montclús, hereu de la baronia.
* Alamanda de Montclús, qui es va casar amb Ramon de Cabrera.

## Fets destacats

Traslladat a viure al castell de Montclús, bastit pel seu pare Guillem Umbert III de Montseny, va mutar el seu cognom de Montseny a Montclús, per a afermar la vinculació territorial de la família al nou emplaçament.

## Referències

* 1 2 3 «Fitxa de la Baronia del Montseny». Enciclopèdia Catalana. Enciclopedia.cat. [Consulta: 13 juliol 2016].
* ↑ Pons i Guri, Josep Maria «El castell de Montpalau. Pervivència de la jurisdicció d'un castell abandonat» (article). , p. 524 [Consulta: 5 novembre 2015].
# Eurotas

«Eurotas» té aquests significats:
* Eurotas (riu), principal riu de Lacònia
* Eurotas (fill de Miles), rei de Lacònia
# Harald II de Dinamarca

Harald II de Dinamarca (992 - 1018) fou rei de Dinamarca de 1014 a 1018.
Harald Svendsen era el fill gran del rei Sven I Tveskæg i de Sígrid de Polònia. Quan aquest va emprendre l'expedició de conquesta d'Anglaterra l'any 1012, Harald va ésser nomenat regent (jarl) del regne de Dinamarca. El seu pare moriria en campanya el 3 de febrer de 1014 i ell ascendiria al tron. Mentrestant, el seu germà petit Canut acabaria amb la resistència dels anglesos i es proclamaria rei d'Anglaterra, el 1017.
Només un any més tard, el 1018, Harald moriria sense descendència i seria succeït pel seu germà Canut II de Dinamarca.

## Referències

* 1 2 «Kongerækken» (en danès). Kongehuset. Arxivat de l'[/http://kongehuset.dk/lineage.php?id=58197&dogtag=k_dk_monarkiet_kongeraek&list_id=1 original] el 18/11/2009. [Consulta: 28 setembre 2021].
* ↑ Bricka, Carl Frederik. Dansk Biografisk Lexikon. VII. Hansen - Holmsted, 1893, p. 73.
# Pinus serotina

Pinus serotina és una espècie de conífera de la família Pinaceae nadiua de l'est dels Estats Units.

## Distribució i hàbitat

Es troba a la plana costanera atlàntica de l'est dels Estats Units, des del sud de Nova Jersey al sud de la Florida i a l'oest fins al sud d'Alabama. Es troba en hàbitats humits.
En l'extrem nord de la seva zona de distribució s'hibrida amb Pinus rigida.

## Etimologia

L'epítet específic llatí serotina significa "tardana" en referència al retard en obrir les seves pinyes.

## Sinònims

* Pinus alopecuroides Gordon
* Pinus rigida subsp. serotina (Michx.) Engelm.
* Pinus rigida var. serotina (Michx.) Loudon ex Hoopes
* Pinus rigida var. serotina (Michx.) Mill.
* Pinus rigida subsp. serotina (Michx.) R.T. Clausen

## Referències

* ↑ Trees, Shrubs, and Woody Vines of North Carolina: Pond Pine (Pinus serotina)
* ↑ Moore, Gerry; Kershner, Bruce; Craig Tufts; Daniel Mathews; Gil Nelson; Spellenberg, Richard; Thieret, John W.; Terry Purinton; Block, Andrew. National Wildlife Federation Field Guide to Trees of North America. Nova York: Sterling, 2008, p. 73. ISBN 1-4027-3875-7.
* ↑ «Pinus serotina». The Plant List. [Consulta: 19 novembre 2014].

## Bibliografia

* Flora of China Editorial Committee. 1988-2013. Flora of China (Checklist & Addendum). Unpaginated. In C. Y. Wu, P. H. Raven & D. Y. Hong (editors) Fl. China. Science Press & Missouri Botanical Garden Press, Beijing & St. Louis.
* Flora of North America Editorial Committee, e. 1993. Pteridophytes and Gymnosperms. Fl. N. Amer. 2: i–xvi, 1-475.
* Gleason, H. A. & A.J. Cronquist. 1968. The Pteridophytoa, Gymnospermae and Monocotyledoneae. 1: 1–482. In H. A. Gleason Ill. Fl. N. U.S.. New York Botanical Garden, New York.
* Radford, A. E., H. E. Ahles & C. R. Bell. 1968. Man. Vasc. Fl. Carolinas i–lxi, 1–1183. University of North Carolina Press, Chapel Hill.
* Small, J. K. 1933. Man. S.E. Fl. i–xxii, 1–1554. Published by the Author, New York. View in BotanicusView in Biodiversity Heritage Library
* Wunderlin, R. P. 1998. Guide Vasc. Pl. Florida i–x, 1–806. University Press of Florida, Gainesville.

## Enllaços externs

* Flora of North America, Profile and map: P. serotina
* USDA FS: Silvics of Trees of North America. Pinus serotina Michx. Pond Pine Arxivat 2016-04-20 a Wayback Machine.
# Grup Tres d'Abril

El Grup Tres d'Abril és una obra de Lleida (Segrià) inclosa a l'Inventari del Patrimoni Arquitectònic de Catalunya.

## Descripció

Habitatges unifamiliars o parellades, aïllades, amb estructura de ciutat-jardí. Intervenció estatal amb formes tipològiques molt simples, de planta baixa i pis amb terrassa. Façana senzilla amb formes eclèctiques. Obra arrebossada, murs de càrrega i coberta de teula àrab.

## Referències

* ↑ «Grup Tres d'Abril». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Digital8

Digital8 és un format de vídeo de Sony per al gran consum. La seva particularitat és que es basa totalment en l'estàndard DV, tot i que grava el senyal sobre una cinta de Video 8, de 8 mm d'ample. Les càmeres Digital8, llegeixen i graven en cintes 8mm, Hi8 o Digital8, aconseguint els millors resultats en les dues últimes. Les cintes Hi8 de 120 minuts, només en duren 60 en D8.

## Descripció

Aquest tipus de cinta va ser introduït per Sony el 1999 amb una gamma de càmeres Digital8 que també tenien la possibilitat de gravar. Les càmeres Digital8 poden gravar tant en cintes D8 com en cintes Hi8, gravant només la meitat de temps en aquestes últimes, ja que la quantitat de dades que s'emmagatzemen és més gran.
Les cintes D8, així com les videocàmeres Digital8, estan sent substituïdes actualment per formats més petits com DVC i MiniDV, i al seu torn, estan sent substituïdes per càmeres digitals d'alta definició, ja que poden emmagatzemar sobre una targeta de memòria i no sobre una cinta. No obstant això, les càmeres Digital8 i Hi8, així com les seves respectives cintes, segueixen sent molt utilitzades avui dia per la seva reduïda grandària i gran qualitat d'àudio i vídeo, a diferència del VHS, Betamax i el seu propi predecessor Video8 (8mm).

## Referències

* ↑ «The DV, DVCAM, & DVCPRO Formats -- tech details, FAQ, and links.». [Consulta: 10 desembre 2017].
* ↑ https://us.en.kb.sony.com/app/answers/detail/a_id/39923 Arxivat 2018-02-14 a Wayback Machine. Sony eSupport: What models of Digital 8® camcorders cannot play tapes recorded in the analog 8mm or Hi8™ formats?
* ↑ http://www.ebay.com/gds/8mm-Video8-Hi8-and-Digital-8-/10000000015349761/g.html eBay Guide authored by eBay user "dgjks6": "8mm, Video8, Hi8, and Digital 8"

## Bibliografia

* K. F. Ibrahim. Newnes Guide to Television and Video Technology: The Guide for the Digital Age - from HDTV, DVD and flat-screen technologies to Multimedia Broadcasting, Mobile TV and Blu Ray. Elsevier, 14 setembre 2007, p. 424–. ISBN 978-0-08-055066-4.
* Eugene Trundle. Newnes Guide to Television and Video Technology. Newnes, 2001, p. 353–. ISBN 978-0-7506-4810-3.

## Vegeu també

* Videocàmera de mà
* Vídeo CD
* Gravador DVD

## Enllaços externs

* youtube.com How to put VHS-C videos into Computer - Easy!
* youtube.com V2 Tech Video View - Dynex VHS-C -to- VHS Cassette Adapter
* MediaCollege.com The VHS-C Format
* panasonic.com VHS-C FAQ Arxivat 2006-10-17 a Wayback Machine.
# Guillem I de Castellvell

Guillem I de Castellvell. Primer senyor de Castellví de Rosanes, Voltrera, Mata, Llavaneres i la Guàrdia de Montserrat. (1011-1041).
Fill del cavaller Unifred Amat i de la dama Riquilda, probablement filla del Galí de Sant Martí.
Es va casar amb Adelaida amb qui va tenir el seu hereu, Ramon Bonfill.

## Referències

* ↑ Rosanes, Ajuntament de Castellví de. «Baronia de Castellvell». [Consulta: 17 desembre 2023].
* ↑ «baronia de Castellvell». Gran Enciclopèdia Catalana. [Consulta: 30 agost 2016].
# Estany de Castieso

L'estany de Castieso és un llac d'origen glacial que es troba a 2.369 m d'altitud, a la capçalera de la vall Fosca, al Pallars Jussà, al nord-est del poble de Cabdella, en el terme municipal de la Torre de Cabdella.
La seva conca està formada per les Pales de Cubieso des del sud-oest al nord-est i per altres serres i muntanyes més baixes a la resta de costats.
Pertany al grup de vint-i-sis llacs d'origen glacial de la capçalera del Flamisell, interconnectats subterràniament i per superfície entre ells i amb l'Estany Gento com a regulador del sistema. Rep les aigües de la muntanya, de l'Estany Morto i d'un altre estanyet proper. De l'estany de Castieso, l'aigua va cap a l'Estany de Cubieso, mitjançant un petit conjunt d'estanys intermedis més petits.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds, mides i càlcul de superfícies basats en dades del mapa de l'Institut Cartogràfic i Geològic de Catalunya